ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቅልውላው ሱዳን፡ ወተሃደራዊ ቤት ምኽሪ ሱዳን ፈተነ ዕልዋ ከምዘፍሸለ ገሊጹ 12 ሓምለ 2019 ምንጪ ስእሊ, AFP/Getty መግለጺ ስእሊ, ጀኔራል ኦማን ዑመር ከምዝበሎ እቲ ፈተነ ዕልዋ ነቲ ምስ ሰልፈኛታት ዝተገበረ ስምምዕ ምምቕራሕ ስልጣን ደው ንምባል ዝዓለመ እዩ ኢሉ ንሱዳን ዝመርሕ ዘሎ ወተሃደራዊ ቤት ምኽሪ፡ ነቲ ምስ ሰልፈኛታት ዝተገበረ ስምምዕ ምምቕራሕ ስልጣን ደው ንምባል ዝዓለመ ፈተነ ዕልዋ መንግስቲ ከም እተኻየደን ከምዘፍሸልዎን ገሊጹ። ድሕሪ እቲ ፈተነ ወተሃደራትን ኣባላት ጸጥታን ዝርከብዎም ልዕሊ ዓሰርተ ሰባት ከምእተኣሰሩ ውሃቢ ቃል ምክልኻል ሱዳን ገሊጹ። ፕረዚደንት ዑመር ኣል በሽር ኣብ ወርሒ ሚያዝያ ብዕልዋ ካብ ዝእለ ጀሚሩ፡ ሱዳን ኣብ ፖሎቲካዊ ቅልውላው ተሸሚማ ትርከብ። ብኻልእ ወገን፤ ቢቢሲ ኣብ ዝገበሮ ምርመራ፡ ብዙሓት ሰልፈኛታት በቲ ወተሃደራዊ ቤት ምኽሪ ከምዝተጠቕዑ ገሊጾም እዮም። ቢቢሲ፡ ብሞባይል ዝተቐረጹ ተንቀሳቐስቲ ስእልታት ኣኪቡ ዝተንተነሉ መደብ Analysis by BBC Africa Eye ከምዘርእዮ፤ ኣብቲ 3 ሰነ ዝተፈጸመ ጅምላዊ መቕተልቲ፡ ብወተሃደራዊ ቤት ምኽሪ ዝእዘዙ ኣባላት ፍሉይ ሓይሊ ሱዳን ናብ ሰልፈኛታት ጥይት ይትኩሱ ነይሮም። ወተሃዳራዊ መንግስቲ ሱዳን ስልጣን ንምምቕራሕ ተሰማሚዑ ናዕቢ ሱዳን ንስደተኛታት ኤርትራን ኢትዮጵያን ይጸልዎም'ዶ?
